Велизар Николов
Спуска се нощта

chitanka.info

Ето, спуска се нощта,

нежно къщите прегръща.

Все така, една и съща —

ето, спуска се нощта.

Мъничко подир това,

грейва кумовата плява

и небето засиява

мъничко подир това.

Мигат, весело трептят

и надничат рой звездички —

колко любопитно всички

мигат, весело трептят.

Всъщност, хиляди очи

към земята са се взряли —

там, където са заспали

всъщност, хиляди очи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.